Ahondroplazija

## Definicija 
**Ahondroplazija** je genetički poremećaj čija je primarna karakteristika patuljastost. Kod onih sa ovim stanjem, ruke i noge su kratke , dok je torzo tipski normalne dužine. Ovaj gen je uglavnom odgovoran za stvaranje proteina, receptor faktora rasta fibroblasta 3. Taj protein doprinosi proizvodnji kolagena i drugih strukturnih komponenti u tkivima i kostima. Kada je gen FGFR3 mutiran, ometa način na koji ovaj protein stupa u interakciju s faktorima rasta, što dovodi do komplikacija s proizvodnjom kostiju. Hrskavica nije u stanju da se u potpunosti razvije u kost, zbog čega je osoba neproporcionalno niža.

U normalnom razvoju *FGFR3* ima negativan regulatorni učinak na rast kostiju. Kod ahondroplazije, mutirani oblik receptora je konstitutivno aktivan i to dovodi do ozbiljnog skraćenja kostiju. Efekat je genetički dominantan, pri čemu je jedna mutantna kopija gena *FGFR3* dovoljna da izazove ahondroplaziju, dok su dvije kopije mutantnog gena uvijek fatalne (recesivno smrtonosne) prije ili neposredno nakon rođenja (poznat kao smrtonosni alel). Ovo se događa zbog respiratorne insuficijencije usljed nerazvijenih rebara.

Ahondroplazija se može naslijediti autosomnom dominacijom. U parovima u kojima jedan partner ima ahondroplaziju postoji 50% šanse da će bolest prenijeti na svoje dijete u svakoj trudnoći. U situacijama kada oba roditelja imaju ahondroplaziju, postoji 50% šanse da će dijete imati ahondroplaziju, 25% šanse da dijete neće, i 25% šanse da će dijete naslijediti gen od oba roditelja što rezultira „dvostrukim dominacijama'' i dovodi do teške ili smrtonosne koštane displazije.

## Dijagnoza
" autora Diega Velázqueza (1656.), koji prikazuje Maribarbolu i Nicolasita Pertusato (desno), ahondroplazijske patuljke u pratnji Infanta Margarita]]
Ahondroplazija se može otkriti prije rođenja pomoću prenatalno, ultrazvukom. DNK testiranje može se obaviti prije rođenja da bi se otkrila homozigotnost, gdje su dvije kopije mutantnog gena naslijeđene, što je smrtonosno stanje koje dovodi do mrtvorođenih. Kliničke karakteristike uključuju megalocefaliju, kratke udove, istaknuto čelo, torakoslabinsku kifozu i hipoplaziju sredine lica. Mogu se uočiti komplikacije poput zubne malokluzije, hidrocefalusa i ponavljajućih upala srednjeg uha. Nakon druge godine terapije hormonom rasta, koristan rast kostiju se smanjuje, tako da terapija nije zadovoljavajući dugotrajni tretman.

Eksperimentalni lijek pod nazivom Vosoritide pokazao se obećavajućim u 3. fazi ispitivanja na ljudima, iako su njegovi dugoročni efekti nepoznati.

Kontroverzna operacija produženja povećava dužinu nogu i ruku nekoga sa ahondroplazijom.

## Epidemiologija
Ahondroplazija je jedno od nekoliko kongenitalnih stanja sa sličnim manifestacijama, kao što su osteogenesis imperfecta, multipla epifizna displazija tarda, ahondrogeneza, osteopetroza i tanatoforna displazija. Ovo otežava procjenu prevalencije, s promjenjivim i subjektivnim dijagnostičkim kriterijima tokom vremena. Jedna detaljna i dugotrajna studija u Nizozemskoj otkrila je da je prevalencija utvrđena pri rođenju bila samo 1,3/100.000 živorođenih. U jednoj drugoj studiji nađena je stopa od 1/10.000.

## Također pogledajte
* Displazija
* Genetičko testiranje

## Reference
## Vanjski linkovi 
* 
* 

Kategorija:Geni na hromosomu 4
Kategorija:Nedostaci receptora ćelijske površine
Kategorija:Bolesti vezivnog tkiva
Kategorija:Poremećaji rasta
Kategorija:Rijetke bolesti